CELEX: 52011PC0716
Language: mt
Date: 2011-10-31
Title: Proposta għal DEĊIŻJONI TAL-KUNSILL dwar pożizzjoni tal-Unjoni Ewropea rigward id-deċiżjoni tal-Kunsill Ġenerali tal-WTO dwar l-estensjoni tar-rinunzja tal-WTO sabiex jiġi implimentat ir-reġim preferenzjali u awtonomu tal-kummerċ għall-Balkani tal-Punent

|

52011PC0716

	MEMORANDUM TA’ SPJEGAZZJONIFl-2010 l-Unjoni Ewropea (UE) nediet il-proċess ta' tiġdid tar-reġim preferenzjali u awtonomu għall-Balkani tal-Punent sal-31 ta' Diċembru 2015. Il-proċedura leġiżlattiva meħtieġa għall-adozzjoni tat-tiġdid tar-reġim għadha kif waslet fi tmiemha.Sabiex tippermetti lill-UE tipprovdi trattament preferenzjali għall-applikazzjoni ta' reġim preferenzjali u awtonomu għall-Balkani tal-Punent, mingħajr ma jiġi mitlub l-istess trattament preferenzjali għall-istess prodotti ta' kwalunkwe Membru tal-WTO, l-UE għandha bżonn tippreżenta rikjesta għall-estensjoni tar-rinunzja mill-Artikolu I:1 tad-dispożizzjonijiet GATT 1994 sal-31 ta' Diċembru 2016.1.  2011/0316 (NLE)Proposta għalDEĊIŻJONI TAL-KUNSILLdwar pożizzjoni tal-Unjoni Ewropea rigward id-deċiżjoni tal-Kunsill Ġenerali tal-WTO dwar l-estensjoni tar-rinunzja tal-WTO sabiex jiġi implimentat ir-reġim preferenzjali u awtonomu tal-kummerċ għall-Balkani tal-PunentIL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 207(4), l-ewwel subparagrafu, flimkien mal-Artikolu 218(9) tiegħu,Wara li kkunsidra l-proposta mill-Kummissjoni Ewropea,Billi:2.  L-Unjoni Ewropea adottat leġiżlazzjoni li ġġedded ir-reġim preferenzjali u awtonomu għall-Balkani tal-Punent sal-31 ta' Diċembru 2015. Fin-nuqqas ta' rinunzja min-naħa tal-obbligi tal-Unjoni Ewropea skont il-paragrafu 1 tal-Artikolu I tal-Ftehim Ġenerali dwar it-Tariffi u l-Kummerċ 1994 (GATT 1994), it-trattament prevedut fir-reġim preferenzjali u awtonomu se jkollu bżonn jiġi estiż għall-Membri kollha l-oħra tal-WTO. Huwa għalhekk xieraq li tinstab rinunzja tal-Artikolu I.1 tal-GATT 1994 skont l-Artikolu IX:3 tal-Ftehim ta' Marrakesh li jistabbilixxi l-Organizzazzjoni Dinjija tal-Kummerċ (il-Ftehim WTO)3.  L-Unjoni Ewropea ppreżentat talba bħal din fis-26 ta' Ottubru 2011.4.  Il-Kunsill Ġenerali tal-Organizzazzjoni Dinjija tal-Kummerċ se jiddelibera dwar din it-talba.5.  Huwa għaldaqstant xieraq, li l-pożizzjoni tal-Unjoni Ewropea fid-deliberazzjonijiet tal-Kunsill Ġenerali tal-WTO hija waħda li tiffavorixxi l-adozzjoni tat-talba,ADOTTA DIN ID-DEĊIŻJONI:Artikolu 1Il-pożizzjoni tal-Unjoni Ewropea fil-Kunsill Ġenerali tal-Organizzazzjoni Dinjija tal-Kummerċ hija waħda li tapprova l-estensjoni tar-rinunzja tal-WTO għall-Balkani tal-Punent sal-31 ta' Diċembru 2016. Din il-pożizzjoni għandha tiġi espressa milll-Kummissjoni.Artikolu 2Din id-Deċiżjoni għandha tidħol fis-seħħ fid-data tal-adozzjoni tagħha.Magħmul fi […]Għall-KunsillIl-President